સામાન્ય રીતે ફરવાનું બધાને જ ગમતું હોય છે. પરંતુ જયારે વરસાદ એટલે કે ચોમાસાની ઋતુ હોય ત્યારે ફરવાની મજા જ કાઇક અલગ હોય છે. કારણ કે આ ઋતુમાં પ્રકૃતિ ચારે બાજુએ ખીલી ઉઠે છે. જેમાં આપણને પહાડો, નદીઓ, તળાવો વગેરે જગ્યાએ ફરવાનું મન થાય છે. ભારતમાં અનેક એવી જગ્યાઓ છે જે કુદરતી દ્રશ્યો માટે અન્ય દેશોમાં દુર્લભ જ જોવા મળે છે. અને એમાં ચોમાસા દરમિયાન તો ચારેબાજુ હરિયાળી જ હોય છે. ચોમાસાને ફરવા માટે ઉત્તમ ઋતુ માનવામાં આવે છે. આજે અમે તમને એવા જ એક દૂધસાગર ધોધ વિશે જણાવવાના છીએ.